b'\n_START_ARTICLE_\nCitalopram\n_START_SECTION_\nDepresija\n_START_PARAGRAPH_\nMetaanaliza raziskav je po u\xc4\x8dinkovitosti pri depresiji citalopram med antidepresivi uvrstila na 5. mesto, za mirtazapinom, escitalopramom, venlafaksinom in sertralinom.  Druga analiza istega avtorja je pokazala, da je citalopram u\xc4\x8dinkovitej\xc5\xa1i od paroksetina in reboksetina ter da ga bolniki bolje prena\xc5\xa1ajo kot tricikli\xc4\x8dne antidepresive, reboksetin in venlafaksin, po drugi strani se pa je izkazal za manj u\xc4\x8dinkovitega od escitaloprama._NEWLINE_Dokazi o u\xc4\x8dinkovitosti citaloprama pri zdravljenju depresije pri otrocih so nejasni.\n_START_SECTION_\nPani\xc4\x8dna motnja\n_START_PARAGRAPH_\nCitalopram je v evropskih dr\xc5\xbeavah odobren tudi za zdravljenje pani\xc4\x8dne motnje z agorafobijo ali brez nje. Priporo\xc4\x8deni odmerek za zdravljenje pani\xc4\x8dne motnje je 10 mg na dan v prvem tednu zdravljenje, nato pa pove\xc4\x8danje odmerka na 20 do 30 mg dnevno oziroma glede na odziv zdravljenja najve\xc4\x8d na 40 mg dnevno.\n_START_SECTION_\nNenamenska uporaba\n_START_PARAGRAPH_\nCitalopram se po svetu pogosto uporablja nenamensko tudi pri drugih indikacijah, in sicer pri tesnobnosti, distimiji (\xc4\x8dustveni razbranosti), predmenstruacijskem sindromu in dismorfofobiji.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nPogost ne\xc5\xbeeleni u\xc4\x8dinek selektivnih zaviralcev ponovnega privzema serotonina je spolna disfunkcija, in sicer se lahko pojavljajo te\xc5\xbeave pri spolnem vzburjanju, zmanj\xc5\xa1anje \xc5\xbeelje po spolnosti ter ote\xc5\xbeeno doseganje orgazma. Vendar je neka \xc5\xa1tudija tudi pokazala, da \xc4\x8de bolnik, ki prejema citalopram, dose\xc5\xbee remisijo depresivne motnje, se njegova kakovost \xc5\xbeivljenja in zadovoljstvo s spolnostjo izbolj\xc5\xa1ata kljub ne\xc5\xbeelenim u\xc4\x8dinkom, ki vplivajo na spolnost._NEWLINE_Teoreti\xc4\x8dno lahko citalopram povzro\xc4\x8di tudi ne\xc5\xbeelene u\xc4\x8dinke zaradi pove\xc4\x8danja serotonina v drugih delih telesa poleg osrednjega \xc5\xbeiv\xc4\x8devja, na primer v \xc4\x8drevesju. Zaradi pove\xc4\x8dane koncentracije serotonina v osrednjem \xc5\xbeiv\xc4\x8devju se zmanj\xc5\xa1a spro\xc5\xa1\xc4\x8danje dopamina, kar naj bi povzro\xc4\x8dilo dolo\xc4\x8dene ne\xc5\xbeelene u\xc4\x8dinke, kot sta apati\xc4\x8dnost in \xc4\x8dustvena otopelost. Citalopram izkazuje tudi blage antihistamini\xc4\x8dne blago sedacijo._NEWLINE_Med pogostimi ne\xc5\xbeelenimi u\xc4\x8dinki se pojavljajo tudi dremavost, nespe\xc4\x8dnost, slabost, spremembe v telesni te\xc5\xbei (zlasti njeno pove\xc4\x8danje), pove\xc4\x8dan tek, \xc5\xbeive sanje, pogosto uriniranje, suha usta, pove\xc4\x8dano potenje, tresavico, drisko, \xc4\x8dezmerno zehanje in utrujenost. Redkeje povzro\xc4\x8da bruhanje, sr\xc4\x8dne aritmije, spremembe v krvnem tlaku, raz\xc5\xa1irjene zenice, tesnobnost, hitre spremembe razpolo\xc5\xbeenja, glavobol, nehoteno \xc5\xa1krtanje z zobmi (bruksizem) in omotico. Med redke ne\xc5\xbeelene u\xc4\x8dinke spadajo kr\xc4\x8di, halucinacija|halucinacije, hude alergijske reakcije in fotosenzitivnost. If sedation occurs, the dose may be taken at bedtime rather than in the morning. Some data suggest citalopram may cause nightmares._NEWLINE_Ob prenehanju zdravljenja, \xc5\xa1e zlasti \xc4\x8de je to nenadno, se pogosto pojavijo odtegnitveni simptomi. V klini\xc4\x8dnem presku\xc5\xa1anju prepre\xc4\x8devanja ponovitve bolezni so se ne\xc5\xbeeleni u\xc4\x8dinki ob prenehanju zdravljenja s citalopramom pojavili pri 40\xc2\xa0% bolnikov. Ti simptomi se sami omejijo in obi\xc4\x8dajno izginejo v dveh tednih, pri nekaterih posameznikih lahko trajajo dlje \xc4\x8dasa, tudi ve\xc4\x8d mesecev. Ob prenehanju zdravljenja je zatorej priporo\xc4\x8dljivo postopno ni\xc5\xbeanje odmerka v obdobju ve\xc4\x8d tednov ali mesecev.'